अतिक्रमण हटाने में नप को नहीं मिला पुलिस का साथ
शहरके अंदरूनी बाजारों में पक्का अतिक्रमण कब्जा नहीं हट पा रहा है। विरोध की आशंका के चलते नगर परिषद स्वयं यह कार्रवाई कर नहीं पा रही है, जबकि उसे पुलिस मिल नहीं रही। इसके चलते अभियान चल नहीं पा रहा है।
सोमवार को भी ऐसा ही हुआ। नगर परिषद ने शहर के अंदरूनी बाजार से अतिक्रमण हटाने का कार्यक्रम बनाया। इसके लिए नप ईओ बीएन भारती ने पुलिस की डिमांड की, लेकिन पुलिस उपलब्ध नहीं हुई। इसके बाद ईओ ने ड्यूटी मजिस्ट्रेट से संपर्क करना चाहा तो वे भी उपलब्ध नहीं हुए। इस पर नप की टीम को वही पुराने ढर्रे पर ही उतरना पड़ा और शहर के रेवाड़ी रोड, सिंघाना रोड, महेंद्रगढ़ रोड रेस्ट हाउस के सामने की सड़क पर घूमकर अपने कार्य की इतिश्री करनी पड़ी।
नगर परिषद के ईओ बीएन भारती दोपहर बाद सबसे पहले थाना शहर पुलिस लेने गए। उनके पीछे-पीछे नप की अतिक्रमण हटाओ अभियान टीम भी थी। नगर परिषद की टीम आने की सूचना बाजार में आग की तरह फैल गई और देखते ही देखते रेहड़ी संचालकों में भगदड़ मच गई। संचालक अपने रेहड़ियां लेकर इधर-उधर गलियों की तरफ भागने लगे। इस भागदौड़ में कई रेहड़ी वालों का सामान भी गिर गया। थाने से फोर्स नहीं मिलने के कारण ईओ उनकी टीम वापस लौट गई और नप ईओ ड्यूटी मजिस्ट्रेट को लेने लघु सचिवालय पहुंच गए। टीम भी उनके पीछे-पीछे महेंद्रगढ़ रोड पर पहुंच गई। लघु सचिवालय में ड्यूटी मजिस्ट्रेट नहीं मिलने के कारण ईओ वापस लौट गए। इसके बाद नप ईओ टीम महाबीर चौक होते हुए रेवाड़ी रोड पर बस स्टैंड की तरफ गई। वहां से उन्होंने सड़क किनारे से अतिक्रमण हटवाया। इस दौरान रेहड़ी चालक तो पहले ही इधर-उधर खिसक लिए। इसके बाद टीम वापस लौटी और महाबीर चौक से सिंघाना रोड पर आई। यहां भी रेहड़ी संचालक पहले ही इधर-उधर गलियों में छिप चुके थे। जो नहीं भागे वे टीम के हत्थे चढ़ गए और तीन चार रेहड़ियों को जब्त कर लिया। इसके बाद टीम वापस महाबीर चौक होते हुए नगर परिषद लौट गई।
^बिना पुलिस के पक्का अतिक्रमण कब्जा हटवाना बहुत मुश्किल है। सोमवार को पुलिस की सहायता से यह कार्रवाई करनी थी, लेकिन ना तो ड्यूटी मजिस्ट्रेट मिले और ही पुलिस बल। इसके चलते कार्रवाई नहीं की जा सकी। -बीएनभारती, कार्यकारी अधिकारी।
^हां,नगर परिषद के ईओ दोपहर में फोर्स के लिए आए थे, लेकिन अचानक थाने से फोर्स उपलब्ध कराना संभव नहीं था। इस तरह के कार्यों के लिए फोर्स उपलब्ध कराने के लिए पहले सूचना दी जाती है। पूर्व सूचना पर फोर्स उपलब्ध करा दी जाती है। -संदीप,प्रभारी थाना शहर, नारनौल।
नारनौल. अतिक्रमणहटाओ अभियान के दौरान रेहड़ी को जब्त कर ले जाते नप कर्मचारी।
hin_Deva hin_Deva hin_Deva hin_Deva hin_Deva hin_Deva hin_Deva